recursal/SuperWikiNEXT-32B huggingface dataset:
מקל דינמיט
**דינמיט** הוא חומר נפץ רב עוצמה שהומצא ב-1867 על ידי אלפרד נובל. דינמיט הוא ניטרוגליצרין שהוספג בחומר אשר יפחית את רגישותו כמו אמוניום חנקתי, ניטרוצלולוזה, פחם, נסורת ועוד. כאשר הגיע נובל לפריז, הוא עבד במעבדתו של אסקאניו סובררו, ממציא הניטרוגליצרין. הוא החל לחקור את הניטרוגליצרין ולמצוא לו שימושים בתחום הבנייה. הוא ואביו עבדו יחדיו במטרה למצוא חומר שיהיה דומה בתכונותיו לניטרוגליצרין, אך בטוח לשימוש. מספר ניסויים שערך נובל בחומר גרמו להרס ולמספר הרוגים, וכך נהרג אחיו הצעיר - אמיל.

נובל החל בייצור מורחב של הניטרוגליצרין תוך כדי ניסיונות להוסיף לו חומרים שונים, כך שיהיה בטוח יותר לשימוש. הוא גילה שכאשר מערבבים חול דק (דיאטומיט) עם ניטרוגליצרין, הנוזל הופך למוצק יציב ולא מסוכן. מהמוצק הזה הוא יצר גלילים שכונו מאוחר יותר "מקלות דינמיט": מארז גלילי בו אצור חומר הנפץ שמוצת על ידי פתיל. תיאור פצצות וחומרי נפץ כגלילי דינמיט אדומים בעלי פתיל הוא פופולרי במיוחד בקרב סרטים הוליוודים וסרטים מצוירים.

נובל המציא את הדינמיט לצורך כיבוש הטבע - לסכור נהרות, להסיר מכשולים, לקצץ הרים - אך משנוכח ששימושיה העיקריים של המצאתו יהיו צבאיים, הוא נכנס לדיכאון שממנו לא החלים עד סוף חייו, ולכן ייסד את קרן פרס נובל שמהווה כמעין "תיקון" למה שגרם.

שימושים נפוצים
--------------

* פיצוץ סלעים
* הריסת מבנים
* שימוש צבאי נרחב בעבר

ראו גם
------

* מטען חבלה
* חומר נפץ
* הנדסה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דינמיט** |
| ויקישיתוף תמונות ומדיה בוויקישיתוף: **דינמיט** |

* דינמיט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567968305171
* GND: 4699014-8
* LCCN: sh85040322

 |
**ארינה סרגייבנה סבלנקה** (בבלארוסית: **Арына Сяргееўна Сабаленка**; נולדה ב-5 במאי 1998) היא טניסאית מקצוענית מבלארוס. מדורגת במקום הראשון בעולם (11 בספטמבר 2023) בדירוג ה-WTA, דירוג השיא שלה.

סבלנקה זכתה ב-3 תוארי גראנד סלאם (1 ביחידות ו-2 בזוגות נשים). ביחידות, באליפות אוסטרליה הפתוחה (2023) ובזוגות נשים, באליפות ארצות הברית הפתוחה (2019) ובאליפות אוסטרליה הפתוחה (2021) ביחד עם אליז מרטנס מבלגיה.

ביוגרפיה
--------

### 2019

#### זכייה בטורניר גראנד סלאם בזוגות נשים

באליפות ארצות הברית הפתוחה היא זכתה בתואר לזוגות נשים ביחד עם אליז מרטנס מבלגיה לאחר ניצחון על ויקטוריה אזרנקה מבלארוס ואשלי ברטי מאוסטרליה ב-2 מערכות (7–5, 7–5).

### 2021

באליפות אוסטרליה היא הפסידה בסיבוב הרביעי לסרינה ויליאמס מארצות הברית (10 בטורניר) ב-3 מערכות (6-4, 2-6, 6-4).

באליפות צרפת היא הפסידה בסיבוב השלישי לאנסטסיה פבליוצ'נקובה מרוסיה (31 בטורניר) ב-3 מערכות (6-4, 2-6, 6-0).

באליפות וימבלדון היא הפסידה בשלב חצי הגמר לקרולינה פלישקובה מצ'כיה (8 בטורניר) ב-3 מערכות (5-7, 6-4, 6-4).

באליפות ארצות הברית הפתוחה היא הפסידה בשלב חצי הגמר לליילה פרננדז מקנדה ב-3 מערכות (7-6(7-3), 4-6, 6-4).

### 2022

באליפות אוסטרליה היא הפסידה בסיבוב הרביעי לקאיה קאנפי מאסטוניה (28 בטורניר) ב-3 מערכות (5-7, 6-2, 7-6(10-7)). נוסף לכך, היא זכתה בתואר לזוגות נשים ביחד עם אליז מרטנס לאחר ניצחון על ברבורה קרייצ'יקובה וקטרינה סיניאקובה מצ'כיה ב-2 מערכות (6–2, 6–3).

באליפות צרפת היא הפסידה בסיבוב השלישי לקמילה ג'ורג'י מאיטליה (28 בטורניר) ב-3 מערכות (4-6, 6-1, 6-0).

סבלנקה לא השתתפה באליפות וימבלדון בשנה זו בגלל החלטת ה-AELTC, שאסרה על טניסאים רוסים ובלארוסים לקחת חלק בתחרות עקב הפלישה הרוסית לאוקראינה.

באליפות ארצות הברית הפתוחה שנערכה בספטמבר היא הפסידה בשלב חצי הגמר לאיגה שוויונטק מפולין (1 בעולם) ב-3 מערכות (3-6, 6-1, 6-4).

### 2023

#### זכייה בטורניר גראנד סלאם ליחידות

באליפות אוסטרליה שנערכה בסוף ינואר, היא זכתה בתואר לאחר שניצחה במשחק הגמר את ילנה ריבאקינה מקזחסטן (22 בטורניר) ב-3 מערכות (6-4, 3-6, 4-6).

באליפות ארצות הברית הפתוחה 2023 הפסידה בגמר לקוקו גוף בשלוש מערכות.

חיים אישיים
-----------

כמה ימים לפני זכייתה באליפות אוסטרליה הפתוחה היא יצאה בהכרזה, בעקבות הפלישה הרוסית לאוקראינה: "זה באמת נורא כי אף אחד לא תומך במלחמה. אף אחד."

קישורים חיצוניים
----------------

ויקישיתוף מדיה וקבצים בנושא **ארינה סבלנקה** בוויקישיתוף
* ארינה סבלנקה, ברשת החברתית פייסבוק
* ארינה סבלנקה, ברשת החברתית אקס (טוויטר)
* ארינה סבלנקה, ברשת החברתית אינסטגרם
* ארינה סבלנקה, באתר olympedia.org
* ארינה סבלנקה, באתר ה-WTA
* ארינה סבלנקה, באתר ה-ITF
* ארינה סבלנקה, באתר גביע הפדרציה

|  |
| --- |
| **עשר הטניסאיות הטובות ביותר בסבב העולמי לנשים** נכון ל-11 בספטמבר 2023 |
| 

|  |  |  |  |  |
| --- | --- | --- | --- | --- |
| 1. בלארוסבלארוס ארינה סבלנקה
6. צ'כיהצ'כיה מרקטה וונדרואושובה | 2. פוליןפולין איגה שוויונטק
7. תוניסיהתוניסיה אונס ג'אבר | 3. ארצות הבריתארצות הברית קוקו גוף
8. צ'כיהצ'כיה ‏קרולינה מוכובה | 4. קזחסטןקזחסטן ילנה ריבאקינה
9. יווןיוון מריה סקארי | 5. ארצות הבריתארצות הברית ג'סיקה פגולה
10. צרפתצרפת קרולין גרסיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 67167199163467632917
* WorldCat (עם VIAF): 67167199163467632917

 |
תבנית {{מדען}} ריקה מתוכן. יש להזין פרמטרים בערך או בוויקינתונים. 
**יהודית רשפון** (23 בספטמבר 1945 – 6 בינואר 2023) הייתה כימאית ישראלית, פרופסור במחלקה לביולוגיה מולקולרית וביוטכנולוגיה באוניברסיטת תל אביב.

ביוגרפיה
--------

יהודית טבע נולדה ב-1945. בשנת 1964 קיבלה תואר ראשון מהאוניברסיטה העברית בירושלים. בשנת 1972 קיבלה תואר שני ממכון ויצמן למדע, ובשנת 1978 קיבלה שם תואר דוקטור על עבודה שכותרתה "Electrochemical Methods for Studying the Penetration of Proteins and Peptides into Lipid Monolayers", שנעשתה בהנחיית פרופ' ישראל מילר. בשנים 1978–1979 עסקה בפוסט דוקטורט בהפקולטה לחקלאות, מזון וסביבה ע"ש רוברט ה. סמית של האוניברסיטה העברית.

בשנים 1979–1980 הייתה חוקרת במרכז המחקר איימס של נאס"א בקליפורניה. בשנים 1980–1984 הייתה חוקרת במחלקה לכימיה של אוניברסיטת תל אביב. בשנת 1984 הצטרפה לסגל המחלקה לביולוגיה מולקולרית וביוטכנולוגיה של אוניברסיטת תל אביב, שם מונתה לפרופסור בשנת 2001. בשנים 1988–1994 הייתה מדענית אורחת במעבדה הלאומית לוס אלמוס בניו מקסיקו.

מחקרה עסק בכימיה אנליטית, בדיאגנוסטיקה ובאלקטרוכימיה. היא פיתחה שיטות אנליטיות מתקדמות, בהן זיהוי תאים סרטניים בדגימות ביופסיה באמצעות ניטור רמות פעילות אנזימטית, קביעת רמות גלוקוז בתהליכי תסיסה, קביעת רמות חיידקים בתרחיף, וקביעת דלקת על ידי מדידת רמת חלבון מגיב C (CRP}} באמצעות ננו-צינוריות פחמן. 

בשנת 1972 נישאה לד"ר משה רשפון, ולהם בן ובת. 

חלתה בסרטן הריאה ונפטרה ב-6 בינואר 2023. הובאה לקבורה ברחובות.

קישורים חיצוניים
----------------

* Ehud Keinan, Prof. Judith Rishpon (1945 – 2023), The Israel Chemical Society
**לוקה רומרו בזאנה** (בספרדית: **Luka Romero Bezzana**; נולד ב־18 בנובמבר 2004) הוא כדורגלן ארגנטינאי המשחק בעמדת הקשר במילאן מהסרייה א'.

רומרו נולד במקסיקו וגדל בספרד, אך משחק בנבחרות הצעירות של ארגנטינה.

קריירה
------

רומרו נולד בעיר דורנגו שבמקסיקו להורים ארגנטינאים. אביו של רומרו, דייגו, היה כדורגלן גם כן. אחיו התאום, טוביאס, הוא גם כדורגלן, ומשחק בעמדת השוער.

בגיל שלוש עבר עם משפחתו לווילנואבה דה קורדובה, שאנדלוסיה, ספרד, ובגיל שבע עברה המשפחה לפורמנטרה שבאיים הבלאריים, והוא החל לשחק בקבוצת סנט ג'ורדי. ב-2015 הוא חתם על חוזה לשמונה שנים במיורקה. בארבע השנים הראשונות שלו במיורקה הוא כבש 230 שערים ב-108 משחקים.

### מיורקה

רומרו זומן להתאמן עם הקבוצה הבוגרת של מיורקה ב-5 ביוני 2020, בגיל 15. הוא ערך את הופעת הבכורה בקבוצה הבוגרת ב-24 ביוני 2020, בהפסד 0–2 לריאל מדריד, בגיל 15 שנים ו-219 ימים, ובכך שבר את השיא של סנסון מעונת 1939/1940, כשחקן הצעיר ביותר ששיחק אי פעם בלה ליגה. הוא הבקיע את השער הליגה הראשון שלו ב-29 בנובמבר 2020 בניצחון 0–4 על UD לוגרונייס.

### לאציו

ב-19 באוגוסט 2021 חתם רומרו בלאציו מהסרייה א'. הוא הפך לשחקן הצעיר ביותר של לאציו אי פעם כשערך את הופעת הבכורה שלו בגיל 16 שנים, 9 חודשים ו-10 ימים בניצחונה 1–6 על ספציה.

ב-17 באוקטובר, רומרו נכלל ב -60 הכישרונות הצעירים הטובים ביותר בכדורגל העולמי של הגרדיאן, שנולדו ב-2004.

### מילאן

ב-6 ביולי 2023 חתם במילאן ל-4 שנים.

קריירה בינלאומית
----------------

רומרו, שנולד במקסיקו למשפחה ארגנטינאית, ועבר לספרד בגיל צעיר, מחזיק בכל שלושת הדרכונים, והוא זכאי לייצג את כל שלוש הנבחרות. הוא ייצג את ארגנטינה בנבחרת עד גיל 15 באליפות דרום אמריקה עד גיל 15 2019, שם היא הגיעה למקום השני, שהוא כובש שני שערים בשישה משחקים. במרץ 2020, רומרו זומן לייצג את הנבחרת עד גיל 17 של ארגנטינה בטורניר מונטאיגו של אותה השנה, אך התחרות בוטלה עקב נגיף הקורונה.

ב-6 במרץ 2022, רומרו זומן לראשונה לסגל הנבחרת הבוגרת על ארגנטינה, אך לא שותף. ב-26 במרץ 2022, רומרו שיחק לראשונה בנבחרת עד גיל 20 בתיקו 2-2 עם ארצות הברית עד גיל 20.

קישורים חיצוניים
----------------

ויקישיתוף מדיה וקבצים בנושא **לוקה רומרו** בוויקישיתוף
* לוקה רומרו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* לוקה רומרו בן ה-15, "מסי המקסיקני", הפך לשחקן הצעיר אי פעם שמשחק בליגה הספרדית, באתר וואלה!‏, 25 ביוני 2020

הערות שוליים
------------

1. ↑  La historia de Luka Romero, el joven que juega en Mallorca, TNT Sports (בספרדית)
2. ↑  esport3, Luka Romero (Mallorca) és el nou Leo Messi, CCMA, ‏5 ביוני 2020 (בקטלאנית)
3. ↑  Mario Cortegana, Luka Romero, convocado: podría debutar con 15 años, Diario AS, ‏15 ביוני 2020 (בספרדית)
4. ↑  Luka Romero, el 'nuevo Messi', es mexicano, ESPNdeportes.com, ‏12 בנובמבר 2020 (בספרדית)
5. ↑  Luka Romero breaks LaLiga record for youngest debutant at 15 years and 219 days old, MARCA in English, ‏24 ביוני 2020 (באנגלית)
6. ↑  Official: Lazio Have Signed Young Talent Luka Romero From RCD Mallorca, The Laziali, ‏20 באוגוסט 2021 (באנגלית)
7. ↑  Lazio Starlet Luka Romero Included in The Guardian’s 60 Best Young Talents, The Laziali, ‏10 באוקטובר 2021 (באנגלית)
8. ↑  Luka Romero, la gran promesa del fútbol argentino, ESPN.com.co, ‏24 ביוני 2020 (בספרדית)
ילדה אוחזת בציטוטים של היו"ר מאו (1968)
**"ממשנתו של מאו דזה-דונג"** (סינית: **毛主席语录**, בפין-יין: **Máo zhǔxí yǔlù**; מילולית: **ציטטות מן היושב-ראש מאו**) או **"הספרון האדום"** הוא ספר המתפרסם על ידי הממשל הסיני מאז 1964. כמו שמרמזת כותרתו, הספר מהווה אסופה של ציטוטים נבחרים מתוך נאומיו ומאמריו של מאו דזה-דונג. שמו החלופי של הספר, **הספרון האדום**, נטבע במערב בשל גודלו הזעיר שנועד לכך שיהיה נוח לנשיאה וכן בשל צבעו האדום. כינוי זה מעולם לא היה בשימוש בסין, והוא למעשה חסר משמעות בה.

הערכות במערב מדברות על כמיליארד עותקים שנדפסו עד היום (מעל 800 מיליון בין השנים 1966–1971 לפי ספר השיאים של גינס) ולפיכך הוא מוזכר כאחד הספרים הנפוצים ביותר בעולם. הפופולריות העצומה נזקפת לזכות העובדה שהספר היה בגדר חובה לא רשמית בסין של המחצית השנייה של תקופת שלטונו של מאו. באותה תקופה, ובמיוחד לאורך המהפכה התרבותית, היה חייב כל אזרח לשאת ולקרוא בספר, והעונש על היתפסות בפומבי ללא הספר נע לרוב בין מלקות רחוב לשנים של עבודת פרך באחד ממחנות העבודה הרבים של אותה תקופה[דרושה הבהרה].

במהלך המהפכה התרבותית, חובת לימוד הספר חלה לא רק בבתי הספר ובאוניברסיטאות, אלא גם במקומות העבודה, שם היו קוראים קטעים ממנו מדי יום. בכל ענפי התעסוקה אורגנו קבוצות שבמסגרתן התקיימו דיונים לשינון הספר במשך שעות העבודה. ציטוטים מן הספר הוכנסו בכל פרסום כתוב (אפילו במאמרים מדעיים) כאשר הם מודגשים ולרוב גם כתובים בדיו אדומה. 

כדי להתגונן מפני הטענה שהשינון פוגע בתפוקת העבודה, הוסכם על פי כל שהבנת ציטוטיו של מאו מחזקת את העובד ומשפרת את תפוקתו. 

במהלך שנות ה־60 היה הספר סמלה הבולט ביותר של סין, פופולרי יותר אף מדיוקנו של מאו עצמו. בכרזות התעמולה שהפיץ המשטר נראתה כל דמות (למעט דמותו של מאו) כאשר היא אוחזת בספרון האדום.

לאחר תום המהפכה התרבותית ב־1976 ועלייתו לשלטון של דנג שיאופינג פחתה תהילתו של הספר יחד עם דעיכת פולחן האישיות של מאו, וכיום הוא נחשב בעיקר כמזכרת ואף נמכר בצורה זו בדוכני מזכרות לתיירים ברחבי סין.

ציטוטיו של מאו ערוכים בספר ב־33 פרקים כשראשי הפרקים עוסקים לרוב באידאולוגיה של מאו (נודעת כ"מאואיזם").

ראו גם
------

* מאו דזה-דונג
* קומוניזם
* מאואיזם
* אינדוקטרינציה
* המשמרות האדומים
* הספר האדום הקטן של התלמידים
* הספר הירוק
* רוחנמה
* תעמולה קומוניסטית

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ממשנתו של מאו דזה-דונג** |

* הספר בתרגום לאנגלית
* ממשנתו של מאו דזה-דונג, באתר OCLC (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007570091405171
* BnF: cb16940989f (data)
* GND: 1181034078
* LCCN: no2014045137
* SUDOC: 073686395
* VIAF: 308181299
* WorldCat (עם VIAF): 308181299

 |
אפסיס הבזיליקה הפונה לכיוון צפון בשל המדרון התלול
**בזיליקת סן מרינו** (באיטלקית: **Basilica di San Marino**) היא בזיליקה קתולית בעיר סן מרינו, המשמשת ככנסייה המרכזית והחשובה בעיר. היא מוקדשת לקדוש המגן של העיר והמדינה, מרינוס הקדוש, אשר לפי המסורת התיישב במקום בשנת 301 וייסד את הקהילה הנוצרית, שהייתה עם השנים לרפובליקה של סן מרינו.

היסטוריה
--------

במקום בו שוכנת הבזיליקה ניצבה קודם לכן כנסייה כפרית המכונה בלטינית "פלביס" (Plebis) ובאיטלקית "פייווה" (Pieve). כנסייה זו שהוקדשה למרינוס הקדוש, ניצבה במקום כבר במאה ה-4, והעניקה את שמה לכיכר הקתדרלה המכונה "פיאצלה דומוס פלביס" (piazzale Domus Plebis - כיכר בית הכנסייה הכפרית"). הכנסייה נזכרה לראשונה במסמך משנת 530 ושוב ב-855; ואילו המסמך הראשון שעסק בה באופן ישיר הוא מ-31 ביולי 1113.

בתחילת המאה ה-19 היה מצבה של הכנסייה מדורדר, והיא נהרסה ב-1807. ב-24 ביולי 1825 החליטו פרנסי העיר על הקמתה של כנסייה חדשה, והעבודות החלו כשנה לאחר מכן. ב-1835 הושלמה הקמתה של הכנסייה החדשה, וב-5 בפברואר 1838 הוא נחנך, אך הקדשתו נעשתה רק ב-1 ביולי 1855. ב-21 ביולי 1926 העלה האפיפיור פיוס האחד עשר את הכנסייה למעמד של בזיליקה משנית. ב-29 באוגוסט 1982 ביקר האפיפיור יוחנן פאולוס השני בבזיליקה.

המבנה
-----

הבזיליקה שוכנת בקצה הצפוני של העיר, על מורדותיו הצפון-מערביים של הר טיטאנו, וחולשת על העיר כולה ועל כיכר החירות (Piazza della Libertà) הסמוך לה. היא הוקמה בסגנון נאו קלאסי, וכנסיית פטרוס הקדוש (Chiesa di San Pietro) צמודה אליה ממזרח. מגדל הפעמונים שמימין הוקם במאה ה-17 בסגנון רומנסקי ושרד מהכנסייה הקודמת. בחזית המבנה ניצב פרונאוס שבו שמונה עמודים עם כותרות קורינתיות, ומעליהם ארכיטרב ואפריז הנושא את הכיתוב הלטיני:

*"DIVO MARINO PATRONO ET LIBERTATIS AUCTORI SEN. P.Q"*  
"למרינו השמיימי, מגן ומייסד החירות. (מן) הסנאט והעם"



שלושה מעמודי הפרונאוס של הבזיליקה, וחזית כנסיית פטרוס הקדוש הצמודה אליה
בפרונאוס כיור הטבלה ושלושה שערים המובילים אל אולם הבזיליקה שבו שלוש ספינות. שישה-עשר עמודים הנושאים כותרות קורינתיות ערוכים בצורת חצי עיגול באפסיס. בכנסייה שבעה מזבחים והמזבח המרכזי מעוטר בפסל מרינוס הקדוש. מתחת למזבח שמורים שרידיו של הקדוש שהתגלו ב-3 בספטמבר 1586, וחלק מהם נתרמו ב-1595 לאי ראב בקרואטיה, מקום מוצאו של הקדוש. חלק מגולגולתו של הקדוש שמור בתיבת כסף וזהב המונחת מאז 1602 לימין המזבח; ומשמאלו כתרם של מושלי סן מרינו מהמאה ה-17. עוגב הכנסייה הוא מ-1883.

קישורים חיצוניים
----------------

ויקישיתוף מדיה וקבצים בנושא **בזיליקת סן מרינו** בוויקישיתוף
* אודות הבזיליקה (איטלקית)

הערות שוליים
------------

1. ↑  מקורה של המילה במונח פלבאים.
2. ↑  La Basilica di San Marino
3. ↑  אתר סן מרינו קי
4. ↑  "חירות" (LIBERTAS) היא מוטו המדינה
5. ↑  לפי גרסה אחרת, מאז 1713.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4755820-9

 |
**סרחיו אריבאס קאלבו** (בספרדית: **Sergio Arribas Calvo**; נולד ב-30 בספטמבר 2001 במדריד שבספרד) הוא כדורגלן ספרדי המשחק בעמדת הקשר בקבוצת אלמריה מהלה ליגה.

קריירת מועדונים
---------------

אריבאס גדל במחלקות הנוער של לגנס ושל ריאל מדריד מהלה ליגה. בעונת 2020/2021 החל לשחק בריאל מדריד קסטיליה, קבוצת המילואים של המועדון. ב-20 בספטמבר 2020 הוא ערך את הופעת הבכורה שלו בקבוצה הראשונה של המועדון, בניצחון 2-0 על חטאפה במסגרת המחזור הראשון בליגה לעונת 2020/2021. ב-9 בדצמבר הוא ערך את הופעת הבכורה שלו בליגת האלופות, בניצחון 0-2 על בורוסיה מנשנגלדבך במסגרת שלב הבתים לעונת עונת 2020/2021 בליגת האלופות. בסך הכל ערך אריבאס בעונתו הראשונה בקבוצה הבוגרת של המועדון שמונה הופעות ליגה, והוסיף שתי הופעות בליגת האלופות. בעונות הבאות לא הצליח להשתלב בקבוצה הבוגרת. וב-9 באוגוסט 2023 חתם על חוזה לשש שנים באלמריה. עשרה ימים לאחר מכן הבקיע את שער הבכורה שלו בלה ליגה, כשכבש בהפסק של אלמריה 3-1 לקבוצותו לשעבר ריאל מדריד.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Sergio Arribas: Talento, calidad y gol ficha por el Almería procedente del Real Madrid, www.udalmeriasad.com (בספרדית)
פירוש נוסף ערך זה עוסק בייצור מהמיתולוגיה האנגלית. אם התכוונתם למשמעות אחרת, ראו פיקסי (פירושונים).
פיקסים
**פיקסי** (**Pixie**) הוא יצור מיתי מהפולקלור האנגלי.

הפיקסים נצפו ותועדו בעיקר במחוזות קורנוול (Cornwall) ודבון (Devon) שבקצה הדרום-מערבי של אנגליה. בשפה המקומית היצורים השובבים האלו נקראים פיקסיז או "האנשים הקטנים".
לרוב הם מתוארים כבעלי אוזניים מחודדות, חסרי כנפיים, צבע ירקרק ובעלי שיער אדום.

אחת האגדות מספרת על כך שהפיקסים היו אנשים שלא היו מספיק טובים לגן עדן, אך לא רעים מספיק לגיהנום, ולכן נכלאו על האדמה לנצח. אגדה אחרת טוענת שהם היו דרואידים שהתנגדו לנצרות ונשפטו על ידי אלוהים, שהפך אותם קטנים וקטנים מדי יום עד אשר קיבלו את הנצרות. אחת התאוריות היותר חדישות טוענת ששמם של הפיקסים בא מגזע הפיקטים שחיו בסקוטלנד לפני הקלטים. אפשרות נוספת היא שהם גרסה שונה ליצורים אחרים שמסופר שחיו באיי בריטניה, הלפרקונים.

מסופר שהפיקסים נהנים לעשות תעלולים לאנשים, לדוגמה, לגנוב את מכנסיהם או לזרוק עליהם דברים. בלילה הם גונבים סוסים ומביאים אותם לפני הזריחה כשרעמת הסוס מסובכת וקשורה.

בדרת'מור שבדוון, מטיילים שאבדה דרכם באזורי הביצות הרגישו את ה"פיקסי-לד", כלומר הפיקסים הולכו אותם וגרמו להם להרגיש בחילות ותעתועים, מה שגרם להם לאבד את דרכם עוד יותר בביצות. נאמר שאם הופכים את הבגדים הפיקסים מתבלבלים ועוזבים את הקרבן.

פיקסים, כמו רוב היצורים בפולקלור הבריטי, מפחדים מברזל ומעשן, יש סברה שמשם הגיעה הפרסה למזל, כדי לדחות את הפיקסים מהבית.

משפחות בכפרים חקלאיים השאירו מתנות קטנות לפיקסים כמו קערות מזון, צלחות חלב וכל טוב אחר שבא מהקציר הראשון של אותה עונה. כשבני האדם הראו כבוד, לפעמים הפיקסים עזרו במטלות הבית במהלך הלילה.

פיקסים בתרבות המודרנית
----------------------

המושג "פיקסי" הופיע בלא מעט סרטים וספרים, כמו למשל בספר הילדים הנודע "צ'ארלי בממלכת השוקולדה" של רואלד דאל שבו וילי וונקה מציג סוכריית "מקל הפיקסי", או למשל להקת הרוק האלטרנטיבי פיקסיז. בישראל ישנו אף בית תוכנה הקרוי על שם להקה זו - פיקסיסופט.

בספר "הארי פוטר וחדר הסודות" מתוארים הפיקסיז כאשר המורה להגנה נגד כוחות האופל מביא לכתה כלוב מלא ביצורים קטנים כחולים דמוי אדם העפים ללא כנפיים אשר יוצרים אנדרלמוסיה כשהם משתחררים. 
בסקוטלנד הם מתוארים כפיות שובבות וצחקניות.

בסרט פיטר פן של אולפני וולט דיסני מוגדרת טינקר בל כפיה, אך פיטר מתייחס לאבקה הנושרת ממנה כאל "אבקת פיקסי". הפיות בסרטים אחרים של דיסני שונות מהותית מטינקר בל, כך שנראה שאנשי דיסני התכוונו להגדיר את הפיקסים כסוג של פיות.

קישורים חיצוניים
----------------

ויקישיתוף מדיה וקבצים בנושא **פיקסי** בוויקישיתוף
* פיקסי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh95005498

 |
**אילנית אדומת-עין** (שם מדעי: *Agalychnis callidryas*) היא מין צפרדע ממשפחת האילניתיים החיה ביערות הגשם של אמריקה המרכזית.

מאפיינים
--------

אורכה של הצפרדע 59–77 מ"מ והיא בעלת עור רירי בצבע ירוק עם צדדים צהובים ותחתיהם אזור מפוספס בצהוב-כחול בוהק. כפות הרגליים כתומות, הבטן והחזה לבנים וכפי ששמה מרמז היא בעלת עיניים אדומות.

הצפרדע חיה בין ענפי העצים של היער והיא פעילה בלילות. הצפרדע מתחילה אז להשמיע קריאות חיזור ולטפס במעלה העצים אל בני זוג. מטרתם של העיניים הגדולות הוא כנראה להרתיע טורפים אפשריים השוכנים ביער. שאר גופה של הצפרדע מוסווה. היא מחפשת חרקים ביער ותופסת אותם עם לשונה הדביקה.

הצפרדע מטילה את ביציה על עלים הסמוכים למים וכשמגיע זמן הבקיעה הם נופלים למים.

קישורים חיצוניים
----------------

ויקישיתוף מדיה וקבצים בנושא **אילנית אדומת-עין** בוויקישיתוף
* אילנית אדומת-עין, באתר ITIS (באנגלית)
* אילנית אדומת-עין, באתר NCBI (באנגלית)
* אילנית אדומת-עין, באתר Animal Diversity Web (באנגלית)
* אילנית אדומת-עין, באתר האנציקלופדיה של החיים (באנגלית)
* אילנית אדומת-עין, באתר GBIF (באנגלית)

הערות שוליים
------------

1. ↑  אילנית אדומת-עין באתר הרשימה האדומה של IUCN
**שְׁבַּאם** (בערבית: **شبام**) היא עיירה במחוז עמראן שבתימן, כ-20 ק"מ ממזרח לצנעא.

העיירה
------

העיירה שבאם היא עיירה עתיקה במחוז עמראן שבתימן. העיירה ממוקמת כ-35 ק"מ צפונית מערבית מצנעא, למרגלות הר שעליו שוכנת העיירה כוכבאן.

העיירה נמצאת על הדרך הראשית בה נסעו הסוחרים מחודיידה לצנעא.

כיום העיירה אוחדה עם העיירה כוכבאן הסמוכה, ויחד הן נקראות שבאם-כוכבאן.

הקהילה היהודית
--------------

הקהילה היהודית בשבאם נזכרת לראשונה במסוודה, בשנת ה'תקכ"ה (1765).

היהודים התגוררו בשכונה נפרדת מהתושבים הערבים, שנקראה "עד'ר". השד"ר ר' יעקב ספיר שביקר בעיירה בשנת ה'תרי"ט (1859), כתב שיש בה כ-80 משפחות יהודיות. היהודים בעיירה התפרנסו ממסחר וכבעלי מלאכה, ומצבם הכלכלי היה טוב.

תקופה מסוימת במאה ה-19 התגוררה בעיירה קהילה יהודית מיהודי צנעא שהיגרו לשבאם. קהילה זו נבדלה מהקהילה המקומית, והיה לה בית כנסת נפרד.

בשנים ה'תרס"ג-ה'תרס"ה (1903-1905), בעקבות המצור והרעב חוזת אלנפר, ברחו רבים מתושבי צנעא, ויהודים רבים הגיעו לשבאם. בתקופה זו, נפתח בעיירה בית מדרש בבית הכנסת של משפחת מגארי, על ידי מארי יחיא גיאת, פליט מצנעא.

בתחילת המאה ה-20 מנתה הקהילה כ-150 משפחות.

בשנת ה'תש"ז (1947) נשדדה השכונה היהודית על ידי הערבים.

לקראת העלייה לארץ מנתה הקהילה כ-100 משפחות, כ-300 נפשות. בני הקהילה עלו ארצה במבצע על כנפי נשרים בשנת ה'תש"ט (1949).

לקריאה נוספת
------------

* ד"ר משה גברא, **אנציקלופדיה לקהילות היהודיות בתימן**, כרך ב', עמודים 562–565

קישורים חיצוניים
----------------

ויקישיתוף מדיה וקבצים בנושא **שבאם** בוויקישיתוף
* קהילת יהודי שבאם, באתר "אנו – מוזיאון העם היהודי"
* שבאם בגוגל מפות

הערות שוליים
------------

1. ↑  פרופ' יוסף טובי ושלום סרי, הלקסיקון ליהדות תימן, באתר האגודה לטיפוח חברה ותרבות
2. 1 2 3 4 5 6  ד"ר משה גברא, **אנציקלופדיה לקהילות היהודיות בתימן**, כרך ב', עמ' 562–565
3. 1 2  קהילת יהודי שבאם, באתר "אנו – מוזיאון העם היהודי"
4. ↑  יוסף חבארה, **בתלאות תימן וירושלים**, ירושלים, ה'תש"ל (1970), עמ' 69

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 316602768
* WorldCat (עם VIAF): 316602768

 |
**ג'ון סטיוארט הרינגטון** (באנגלית: **John Stewart Herrington**; נולד ב-31 במאי 1939) הוא פוליטיקאי לשעבר אמריקאי. בין השנים 1985–1989 היה הרינגטון מזכיר האנרגיה של ארצות הברית, במהלך כהונתו השנייה של הנשיא רונלד רייגן.

ביוגרפיה
--------

הרינגטון נולד בלוס אנג'לס שבקליפורניה, ובשנת 1961 השלים לימודי תואר ראשון בכלכלה באוניברסיטת סטנפורד. כעבור שלוש שנים, ב-1964, השלים את לימודיו במכללת הייסטינגס, בית הספר למשפטים של אוניברסיטת קליפורניה בברקלי. בהיותו סטודנט בסטנפורד, הוא הצטרף לאחוות דלתא אפסילון. הוא עסק בעריכת דין באופן פרטי מ-1965 עד 1981, בעיקר בסן פרנסיסקו, ולאחר מכן היה לפרקליט במגזר הציבורי כשעבד כסגן התובעי המחוזי במחוז ונטורה.

בשנים 1981–1983 היה הרינגטון עוזר מזכיר הצי של ארצות הברית לענייני כוח אדם וכוחות מילואים. בשנת 1985 מונה בידי נשיא ארצות הברית רונלד רייגן למזכיר האנרגיה של ארצות הברית.

לאחר שירותו בממשלה הפדרלית של ארצות הברית, היה הרינגטון יושב ראש חברת ההוצאה לאור "Harcourt". הוא נשאר פעיל בפוליטיקה במדינת ביתו, לאחר שכיהן תקופה כיו"ר המפלגה הרפובליקנית בקליפורניה. הוא הבעלים של ויק סטיוארט'ס (Vic Stewart's), מסעדה לממכר סטייקים, הפועלת בעיקר בקליפורניה. הוא גם מתווך נדל"ן ומספק שירותי ייעוץ ארגוני לתאגידים שונים.

קישורים חיצוניים
----------------

ויקישיתוף מדיה וקבצים בנושא **ג'ון ס. הרינגטון** בוויקישיתוף

הערות שוליים
------------

1. ↑  רוברט ד. הרשי ג'וניור, WORKING PROFILE: ENERGY SECRETARY JOHN S. HERRINGTON; SLAYER OF PLANS HE FINDS TOO COSTLY, באתר הניו יורק טיימס, 26 באוגוסט 1985 (באנגלית)
2. ↑  פרנסיס קליינס, WHITE HOUSE; AN OUTSIDER (SOON TO BE AN INSIDER) STIRS CONCERN, באתר הניו יורק טיימס, 4 בפברואר 1983 (באנגלית)

| מזכירי האנרגיה של ארצות הברית דגל מזכיר האנרגיה |
| --- |
| 

|  |  |
| --- | --- |
| ג'יימס ר' שלזינגר • צ'ארלס דאנקן • ג'יימס אדוארדס • דונלד הודל • ג'ון ס. הרינגטון • ג'יימס ווטקינס • הייזל אולירי • פדריקו פניה • ביל ריצ'רדסון • ספנסר אברהם • סמואל בודמן • סטיבן צ'ו • ארנסט מוניז • ריק פרי • דן ברוייט • ג'ניפר גרנהולם | חותם מחלקת האנרגיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n82031061
* NARA: 10569814
* SNAC: w66h4zrt
* VIAF: 16108422
* WorldCat: lccn-n82031061

 |
**הפוגה** הוא הסרט הראשון באורך מלא שהופק במדינת ישראל ביוזמה עצמאית בבימויו של עמרם עמאר ובהפקת "סרטי עצמאות".

הסרט שצולם בשנת 1950 מציג סיפור משולש אהבה מלודרמטי מזרחי-אשכנזי, על רקע ההפוגה במלחמת השחרור. הסרט הופק על ידי חברת "סרטי עצמאות" שבראשה עמד חיים נחום שזה היה הסרט היחיד שהפיקה. לניהול ההפקה והמימון הצטרפו יגאל כספי והבמאי איש המח"ל מצרפת עמרם עמאר, שהניסיון שלו היה בעריכה ובצילום. הצילומים נערכו בירושלים, קריית ענבים וסובא. הסרט הוצג רק שבוע אחד בקולנוע אוריון בירושלים ומאז נעלמו עקבותיו. בעזרתו של עו"ד רם כספי נמצא עותק 16 מ"מ של הסרט בעזבונו של אחיו. הסרט הוצג ב-1990 בסינמטק ירושלים באירוע מיוחד ובהשתתפות השחקנים שהופיעו בסרט בהתנדבות.

תקציר העלילה
------------

קרבות עזים מתחוללים בירושלים וסביבותיה. הלגיון כובש את הרובע היהודי והעיר נצורה. גדעון הפלמחני"ק (נסים מזרחי) חבר קיבוץ, מתגייס ונוטל חלק בכיבוש של כפר ערבי במבואות ירושלים. הקרב קשה עם הרוגים ופצועים. לבסוף נכבש הכפר אך גדעון נפצע בראשו ומאבד את הכרתו. מטפלת בו החובשת מרים (אסתר פרידר, לימים עו"ד אתיה שמחה יועצת ראש הממשלה לקידום מעמד האישה).

עם הכרזת ההפוגה מועבר גדעון לבית חולים בירושלים ומרים מבקרת ומעודדת אותו. עם החלמתו הוא מחליט לשוב למשק עובד בגן הירק ואילה חברתו (רות גבריאלית) עובדת ברפת. מרים, סטודנטית למשפטים באוניברסיטה מתגעגעת אליו.

גדעון מתוודה בפני איילה, מספר לה על פציעתו ועל מרים שהצילה את חייו והיא מתחילה לחשוש ולקנא.

למרים נודע היכן גדעון והיא מגיעה למשק, במכונית פאר, כדי להביאו העירה ולהזמינו לנשף עם חבריה הסטודנטים. היא עורכת נשף ריקודים שאינו לטעמו של גדעון. הוא מחליט שאינו מתאים לחברה הזאת, חוזר לקיבוץ שם מקבלת אותו איילה בחיבוק.

קישורים חיצוניים
----------------

* "הפוגה", במסד הנתונים הקולנועיים IMDb (באנגלית)
* "הפוגה", באתר ספר הקולנוע הישראלי
* "הפוגה", באתר אידיבי
* "הפוגה", במסד הנתונים הקולנועיים KinoPoisk (ברוסית)
* גרסה מקוצרת של הפוגה, באתר יוטיוב
* קטעים מהסרט הפוגה בעריכת יורם גרוס, באתר יוטיוב
* הפוגה, באתר הבמה
**סעדה צובירי (שרווי)** (שמחת תורה ה'תר"פ, צ'ליימה - י"ג בשבט ה'תשס"ב; 16 באוקטובר 1919 – 26 בינואר 2002) הייתה משוררת עממית וזמרת ישראלית מיהדות תימן.

קורות חיים
----------

נולדה בעיר צ'ליימה ממחוז עמראן שבתימן. אביה, רבי יוסף שרווי, היה רב בעיר ובן לשושלת רבנים. אמה הייתה גם כן נצר לשושלת רבנים, בתו של רבי דוד בן רבי חיים ממשפחת גדיס.

נתייתמה מאביה בהיותה בת שישה חדשים, ואחיה יוסף, הגדול ממנה בשלוש שנים, נחשב לה לאב במקום אביה, כבת ארבע עשרה נישאה, אלא שנישואים אלה הסתיימו באסון משולש, הבעל ושני הבנים שנולדו נפטרו בזה אחר זה.

עלתה לישראל בשנת 1950 במבצע "על כנפי נשרים", עם העלייה הגדולה מתימן, לאחר כמה חודשים נישאה בשנית והתגוררו בירושלים, שני בנים ובת נולדו לה מנישואים אלה.

כבר בגיל צעיר מאוד הייתה מטה אוזן לשירת גברים ונשים בתימן, ובמרוצת השנים אף ידעה לדקלם עשרות שירים בעל פה, בינה ובין עצמה חרזה עשרות שירים בערבית ובעברית, ולעצמה הייתה מזמזמת אותם, העובדה שלא ידעה קרוא וכתוב העיקה עליה מאוד, אישה יהודיה בתימן הייתה פטורה מלימודים כלשהם, והיא לא יכלה להיות יוצאת דופן,

לאחר עלייתה לישראל למדה קרוא וכתוב, וכבר ידעה לתת ביטוי לריגשותיה בכתב, על דפי מחברת רגילה העלתה על הכתב עשרות שירים, נושאים לא חסרו לה, הייתה מאזינה לחדשות ברדיו, וכעבור שעות ספורות היה לה מה לאמר בחרוז על הנושא שעמד על סדר היום. הלכה ברחוב ופגשה ילד מוטל ללא השגחה, ולמחרת היו בתי השיר על אודות אותו ילד מונחים לפניה.

בשיר על מלחמת ששת הימים היא כותבת:

> 
> צִיוֹן צָעַקָה לה' לְעֶזְרָה,  
>  הֵקִיפוּ אוֹתִי בְנֵי קְטוּרָה,  
>  וְזָרַח אוֹר לִבְנֵי הַגְּבוּרָה.
> 
> 
> 
> 

על חללי המלחמה היא כותבת:

> 
> שֵׁשֶֶׁת יָמִים עַבַדְְתֶּם וּבַיּוֹם הַשְּׁבִיעִי נַחְתֶּם,  
>  עַד שֶׁיָּבוֹא בֶּן דָּוִד וְהוּא יָעִיר אֶתְכֶם,  
>  מִי זֶה בְּכָל הָעוֹלָם שֶׁעָשָׂה כְּמַעֲשֵׂיכֶם,  
>  שָׁלוֹם עַל מִשְׁכַּבְְכֶם, שָלוֹם.
> 
> 
> 
> 

עיקר שיריה עסקו באהבתה לארץ ישראל ולירושלים, וכמיהתה לגאולה.

ב-26 בינואר 2002 הלכה לעולמה בגיל 83, ונטמנה בהר המנוחות בירושלים.

לקריאה נוספת
------------

ניסים בנגאמין גמליאלי, **חביון תימן: זכרונות, סיפורים, אגדות : חיים מעולם אחר**.

אמנון שילוח, כתב עת - "תצליל: למחקר המוזיקה ולביבליוגרפיה. חיפה", **עולמה של משוררת עממית תימניה [סעדה צובירי]**, כרך ד', עמ, 149-144.

קישורים חיצוניים
----------------

* יוסף צוריאל, "משוררת" למדה קרוא וכתוב, מעריב, 12 בנובמבר 1976
* אמנון שילוח, פגישה עם משוררת עממית, הקלטה, הספרייה הלאומית.
* שי יעל, קריאת תהלים מפי הגב’ סעדה צוברי, הקלטה, הספרייה הלאומית.

הערות שוליים
------------

1. ↑  כרך 3, **יהודי תימן: היסטוריה, חברה, תרבות**, בת ציון עראקי-קלורמן, עמ' 390
2. ↑  **חביון תימן: זכרונות, סיפורים, אגדות : חיים מעולם אחר**, ניסים בנגאמין גמליאלי, עמ' 185

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סעדה צובירי"**.
**אמיל צוקרקנדל** (**Émile Zuckerkandl**;‏ 4 ביולי 1922 – 9 בנובמבר 2013) היה ביולוג מולקולרי יהודי-אמריקאי, מראשי ומייסדי התחום. יחד עם עמיתו לינוס פאולינג גילה את מנגנון השעון המולקולרי.

תולדות חייו
-----------

נולד בווינה למשפחת צוקרקנדל. סבו הוא האנטומיסט אמיל צוקרקנדל. סבתו, ברטה צוקרקנדל, הייתה בעלת הסלון התרבותי המפורסם בעיר. בעת האנשלוס (סיפוח אוסטריה לגרמניה הנאצית), בהיותו בן 16 וכאשר אמו על ערש דווי, נמלט יחד עם סבתו לפריז ומשם לאלג'יר. ב-1945 שב לפריז ולמד שנה באוניברסיטת פריז. לאחר מכן (ולאחר מות סבתו) עבר לארצות הברית. ב-1947 סיים תואר שני בפיזיולוגיה מאוניברסיטת אילינוי ובהמשך קיבל תואר דוקטור בביולוגיה מאוניברסיטת פריז. תחומי עיסוקו היו חקר תפקודי חלבונים במנגנונים שונים וחקר האבולוציה ברמה המולקולרית.

ב-1957 הכיר את לינוס פאולינג ויצא למחקר פוסט-דוקטורט עמו במכון הטכנולוגי של קליפורניה. ב-1962 הציגו השניים את עבודתם פורצת הדרך והגדירו את מנגנון **השעון המולקולרי**, טכניקה במחקר גנטי המאפשרת לתארך את המועד בו התפצלו שני מינים מאב קדמון משותף.

ב-1965 שב צוקרקנדל לפריז על מנת לנהל את המכון למחקר בביוכימיה מולקולרית (Centre de Recherche de Biochimie Macromoléculaire). ב-1971 ייסד והיה עורכו הראשון של כתב העת המדעי לאבולוציה מולקולרית (*Journal of Molecular Evolution*). 

צוקרקנדל היה מבכירי המתנגדים לקונסטרוקטיביזם חברתי ולתכנון תבוני.

נפטר ב-9 בנובמבר 2013 בפאלו אלטו שבקליפורניה.

קישורים חיצוניים
----------------

ויקישיתוף מדיה וקבצים בנושא **אמיל צוקרקנדל** בוויקישיתוף
* ביוגרפיה קצרה
* ריאיון עם צוקרקנדל שנערך עם פרסום ספרו על השעון המולקולרי. הראיון נערך ב-11 ביולי 1966
* דף באתר אוניברסיטת אורגון
* Gregory J. Morgan, Emile Zuckerkandl, Linus Pauling, and the Molecular Evolutionary Clock, 1959–1965, Journal of the History of Biology, June 1998, Volume 31, Issue 2, pp 155-178
* פרסומים וציטוטים

הערות שוליים
------------

1. ↑  מאמרם החשוב Molecular disease, evolution, and genetic heterogeneity התפרסם ב- Horizons in Biochemistry (1962), pp. 189-225

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119297471 (data)
* GND: 1068484896
* ISNI: 0000 0000 0075 5877
* NKC: hka2015889502
* RERO: 02-A004002741
* SUDOC: 027204693
* VIAF: 230670897
* WorldCat: viaf-230670897

 |
**קורבטנקפיטן**, בקצרה: **KKpt** / ברשימות: **KK**, היא דרגת קצונה בקבוצת ההיררכיה הצבאית של הקברניטים של הצי הגרמני.

### סימני הדרגה

סימני הדרגה של קורבטנקפיטן, המולבשים על השרוולים והכתפיים, מעל שלושה פסים זהובים (ללא הכוכב כאשר עונדים לולאות דרגה).

הדרגה מדורגת כדרגת OF-3a  בנאט"ו, והיא מקבילה למיור ב-Heer, וב-Luftwaffe. הדרגה מדורגת A13 בכללי השכר של משרד ההגנה הפדרלי והיא בכירה מדרגת קפיטן-לויטננט, כמו גם מדרגת OF-2a שטאבס-קפיטן-לויטננט.

|  |  |  |
| --- | --- | --- |
| **דרגה זוטרה**:**קפיטן-לויטננט** |  **קריירת קצין קו** קורבטנקפיטן | **דרגה בכירה**:**פריגטנקפיטן** |

|  |  |  |
| --- | --- | --- |
| **דרגה זוטרה**:**שטאבס-קפיטן-לויטננט** |  **קריירת קצין מומחה** קורבטנקפיטן | **דרגה בכירה**:**סוף הקריירה של קצין מומחה** |

פולקסמרינה
----------

בפולקסמרינה של גרמניה המזרחית **קורבטנקפיטן** הייתה הדרגה הזוטרה של קבוצת דרגות הקצינים הבכירים, המקבילה לקוד דרגת נאט"ו OF-3 גם כן. היא הייתה הדרגה המקבילה לדרגת מיור של חיל היבשה וחיל האוויר של צבא העם הלאומי.

סמל הדרגה כלל רצועת כתף ופסי שרוולים. כמו כן נענדו כותפות אשר כללו צמות כסופות מסורגות עם פס זהב אחד (כוכב) על בסיס בצבע כחול כהה.

סמל החפת הורכב משלושה פסים, ומעל כוכב ימי בעל חמש נקודות. בניגוד למסורת הצי הקיסרי-גרמני, שבה טבעות שרוולים הקיפו את החפתים התחתונים, רצועות השרוול של הפולקסמרינה הקיפו רק 40% מהחפתים.

|  |  |  |
| --- | --- | --- |
| **דרגה זוטרה**:**קפיטן-לויטננט** |  **דרגות הפולקסמרינה** קורבטנקפיטן | **דרגה בכירה**:**פריגטנקפיטן** |

הצי הגרמני הקיסרי והקריגסמרינה
------------------------------

בצי הגרמני הקיסרי ובקריגסמרינה הייתה דרגת קורבטנקפיטן דרגת הקצונה הזוטרה של קבוצת דרגות הקצינים הבכירים. סמל הדרגה כלל כותפת ופסי שרוולים. כמו כן נענדו כותפות אשר הורכבו מצמות כסופות מסורגות על בסיס בצבע כחול כהה.

סמל השרוול מורכב משלושה פסים, ומעל כוכב ימי של חמש נקודות. טבעות השרוול הקיפו את החפתים התחתונים.

|  |  |  |
| --- | --- | --- |
| **דרגה זוטרה**:**קפיטן-לויטננט** |  **דרגות הוורמאכט** קורבטנקפיטן | **דרגה בכירה**:**פריגטנקפיטן** |

קישורים חיצוניים
----------------

ויקישיתוף מדיה וקבצים בנושא **קורבטנקפיטן** בוויקישיתוף

הערות שוליים
------------

1. ↑  official rank table of the German Navy
2. ↑  STANAG 2116

|  |  |
| --- | --- |
| בקרת זהויות עריכת הנתון בוויקינתונים | 
* GND: 1122747454

 |
**סיפור בדים** (באנגלית: **Tall Story**) סרט קומדיה רומנטית אמריקאי משנת 1960 בהפקתו ובבימויו של ג'ושוע לוגאן, עם אנתוני פרקינס וג'יין פונדה בתפקידים הראשיים.

התסריט נכתב על ידי ג'וליוס אפשטיין והוא מבוסס על הרומן The Homecoming Game של הווארד נמירוב (אנ') (1957) שעל פיו נכתב המחזה "Tall Story" בידי ראסל קרוז והווארד לינדסי (1959).

זו הייתה הופעתה הראשונה של ג'יין פונדה. והיא זכתה על כך בפרס גלובוס הזהב לשחקנית מתחילה מבטיחה.

העלילה מתרחשת בקולג' שכל גאוותו בקבוצת הכדורסל עם השחקנים הגבוהים שלו ומכאן שם הסרט באנגלית.

את שיר הנושא "Tall Story", שר בובי דארין בפתיחת הסרט.

זו הופעתו הראשונה של רוברט רדפורד בקולנוע. הוא משחק שחקן כדורסל (ללא קרדיט).

תקציר העלילה
------------

ג'ון ריידר (ג'יין פונדה) מגיעה לקולג' קסטר לכאורה כדי ללמוד כלכלת בית אבל הסיבה העקרית היא להתקרב לאליל הכדורסל הגבוה והנאה של הקולג', ריי בלנט (אנתוני פרקינס).

כדי להתקרב אליו היא משתתפת בקבוצת המעודדות ו"נתקלת" מדי פעם בריי וכן נרשמת לקורס לכימיה של פרופ' אוסמן (מרק קונולי) ולקורס לאתיקה של פרופ' סאליבן (ריי ווטסון) כדי שתוכל לשבת לצידו. היא משמשת שמרטפית לילדיו של פרופ' סאליבן ביחד עם ריי ושם הם מתנשקים לראשונה.

הם מוזמנים לידידיהם פרד ג'נסון (טום לוהלין) ואשתו פרידה (ברברה דארו) המתגוררים בקרוואן צפוף ליד הקולג'. טום מראה להם את הדירה ובעיקר את המקלחת הצרה. הוא מעודד את שניהם להיכנס למקלחת והם נכנסים, נצמדים זה לזה ומחליטים באותו רגע להתארס. טום מודיע להם שהוא עוזב את הקולג' ומוכן למכור להם את הקרוואן אבל לריי אין כסף מספיק לקנייה.

בקולג' עומד להיערך משחק כדורסל חשוב ויוקרתי בין נבחרת הקולג' לנבחרת מרוסיה בשם "הספוטניקים".

ריי שעובד לפרנסתו כנהג מונית, מקבל ידיעה בקשר שבתא הכפפות יש כסף כדמי קדימה אם יזייף במשחק ויביא לניצחון הרוסים שאנשים הימרו עליהם בהרבה כסף. ריי מהסס וכדי לא להשתתף במשחק הוא מכשיל עצמו במבחן באתיקה אצל פרופ' סאליבן ובגלל זה נפסל לשחק.

הסטודנטים סוערים, מפגינים לפני ביתו של סאליבן ושורפים בובה בדמותו אולם הוא לא מוכן לערוך לריי מבחן מתקן. ריי מקבל עוד 2500 דולר כשוחד ומחליט לגלות זאת לפרופסורים. הם לוקחים את הכסף ובמקום לפנות למשטרה הם הולכים למועדון הימורים, רואים שם שני טיפוסים חשודים ומאשימים אותם אבל מתברר שאלה סוכני משטרה...

שני הפרופסורים נאזקים ומובאים לאולם הספורט בו נמצא כעת התובע הכללי. הטעות מתבררת והם משוחררים.

המצב במשחק גרוע, הרוסים מובילים. פרופ' סאליבן מוכן "לשחרר" את ריי למשחק רק אם יענה נכון על עשר שאלות באתיקה. המבחן מורט העצבים נמשך והמשחק מגיע לדקות האחרון. ריי עובר את ה"בחינה" מתלבש מהר, מצטרף למשחק ובדקות האחרונות קולע סל אחרי סל ומסיים את המשחק בנקודה אחת לטובת נבחרת הקולג'.

כולם שמחים, חוגגים וצוהלים ופרופסור סאליבן מחזיר את הכסף לזוג הצעיר כדי שיוכלו לקנות את הקארוון ולהתחיל את חייהם כזוג נשוי.

קישורים חיצוניים
----------------

* "סיפור בדים", במסד הנתונים הקולנועיים IMDb (באנגלית)
* "סיפור בדים", באתר AllMovie (באנגלית)
* "סיפור בדים", במסד הנתונים הקולנועיים KinoPoisk (ברוסית)
* קדימון לסיפור בדים, באתר יוטיוב
* Tall Story בביצוע בובי דארין, באתר יוטיוב
* סצנת המקלחת מתוך סיפור בדים, באתר יוטיוב
הוצאה להורג של רוברט בלום, ציור מאת קרל סטפק
**מרד וינה** או **מהפכת אוקטובר** (בגרמנית: **Wiener Oktoberaufstand**, או **Wiener Oktoberrevolution**) של אוקטובר 1848 היה המרד האחרון במהפכה האוסטרית של 1848.

היסטוריה
--------

ב-6 באוקטובר 1848, בזמן שחיילי האימפריה האוסטרית התכוננו לעזוב את וינה כדי לדכא את המהפכה ההונגרית, קהל שאהד את המטרה ההונגרית (של פועלים, סטודנטים וחיילים מרדנים) ניסה למנוע מהם לעזוב. האירוע התדרדר לקרבות רחוב אלימים; דם נשפך בקתדרלת סטפנוס הקדוש והרוזן ביילט פון לאטור, שר המלחמה האוסטרי, עבר לינץ' על ידי הקהל. מפקד חיל המצב של וינה, הרוזן אורספרג, נאלץ לפנות את העיר, אך הוא התבצר בעמדה חזקה מחוצה לה.

ב-7 באוקטובר ברח הקיסר פרדיננד הראשון עם חצרו לאולמיץ (כיום אולומואוץ, צ'כיה) תחת חסותו של אלפרד הראשון, נסיך וינדיש-גרץ. שבועיים לאחר מכן הועבר הפרלמנט האוסטרי לקרמזיר (כיום Kroměříž, צ'כיה).

ב-26 באוקטובר, בפיקודו של הגנרל וינדיש-גרץ והרוזן יוסיפ ילאצ'יץ', החלו צבאות אוסטריה וקרואטיה בהפגזה על וינה, והם הסתערו על מרכז העיר ב-31. ההגנה הובלה על ידי הגנרל הפולני יוזף בם. פרט לו, שהצליח להימלט, כל מנהיגי ההתנגדות הוצאו להורג בימים שלאחר מכן - כולל ונצל מסנהאוזר, העיתונאי אלפרד יוליוס בכר, הרמן ילינק וחבר הפרלמנט הרדיקלי רוברט בלום, למרות שהייתה לו חסינות פרלמנטרית.

ההישגים של מהפכת מרץ אבדו ברובם, ואוסטריה החלה בשלב של סמכותיות ריאקציונרית - "נאו-אבסולוטיזם" - אך גם ברפורמה ליברלית.
**סטריפטיז** (באנגלית: **Striptease**) הוא סרט קולנוע אמריקאי משנת 1996, המבוסס על ספר בעל אותו שם.

הסרט, המשלב קומדיה ואירוטיקה, עוסק בחשפנית גרושה הנאבקת לקבל משמורת על בתה הצעירה. הסרט, בו מככבת דמי מור בתפקיד הראשי, גרף כ-113 מיליון דולר בהקרנות ברחבי העולם, אך נחל כישלון מוחלט בביקורות.

תקציר העלילה
------------

ארין, שהתגרשה זה מכבר מבעלה, מגלה כי הוענקה לו משמורת על בתם המשותפת. כדי לממן את המאבק המשפטי הדרוש להשבת בתה לחזקתה, מתחילה ארין לעסוק בחשפנות. עד מהרה היא מגלה כי אחד מלקוחותיה הקבועים הוא חבר קונגרס שמתאהב בה ואף מבקש להינשא לה. בעוד ארין מצליחה להחזיר לחזקתה את בתה, הרי שיחסיה המתהדקים עם חבר הקונגרס מעלים בה חשדות כי הלה רוצח יריבים פוליטיים. לאחר שהיא מצליחה להקליט אותו מתוודה על מעורבות ברציחות, חבר הקונגרס נעצר וארין יכולה לחזור לחייה הרגילים עם בתה.

ביקורות ומחלוקות אודות הסרט
---------------------------

בעוד חלק מהעניין נבע מליהוקה של מור כשחקנית הראשית, ועוד בעבור שכר שיא לשחקנית באותה תקופה – 12.5 מיליון דולר, הרי שרוב העניין בסרט התמקד בעירום המופגן בו ושאר מחלוקות שעורר. מלבד מור וברט ריינולדס, אשר גילם את חבר הקונגרס, רוב השחקנים הראשיים האחרים בסרט לא היו כוכבים באותה תקופה. לעומת זאת, העניין הציבורי התעורר כאשר נודע שאת דמות בתה של ארין גילמה בתה האמיתית של מור, רומר וויליס, אשר באחת הסצנות צפתה באמה רוקדת בעירום. מור פטרה את השאלה המוסרית ואמרה כי "אנו לא מביישים את הגוף, אלא מעודדים אותו כמשהו טבעי ויפה, ואני רוחצת עם ילדיי ומסתובבת לידם ערומה".

הסרט עורר מחלוקות נוספות עקב נושאו, שרבים ראו כמבזה נשים, והעירום שבו. גם הפוסטר שליווה את הסרט, בו הוצגה מור עירומה לחלוטין עורר התנגדות מצד ה-MPAA – האחראים על דירוג הסרטים בארצות הברית על פי מגבלות גיל וכדומה.

מעבר למחלוקות שהסרט עורר, הוא נחל כישלון חרוץ בביקורות. באתר Rotten Tomatoes, המרכז ביקורות קולנוע ממבקרים שונים, רק 12% מהביקורות היו חיוביות. הסרט זכה במספר פרסי ראזי, בהם הסרט הגרוע ביותר. מבחינה קופתית הסרט כשל בארצות הברית, עם הכנסות בסך 33 מיליון דולר בלבד, על אף שפיצה על כך מעט בהפצתו העולמית בה גרף למעלה מ-80 מיליון דולר נוספים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סטריפטיז (סרט)** |

* "סטריפטיז", במסד הנתונים הקולנועיים IMDb (באנגלית)
* "סטריפטיז", באתר נטפליקס
* "סטריפטיז", באתר AllMovie (באנגלית)
* "סטריפטיז", באתר Rotten Tomatoes (באנגלית)
* "סטריפטיז", באתר Box Office Mojo (באנגלית)
* "סטריפטיז", באתר Metacritic (באנגלית)
* "סטריפטיז", באתר אידיבי
* "סטריפטיז", במסד הנתונים הקולנועיים KinoPoisk (ברוסית)

הערות שוליים
------------

1. ↑  A.J. Jacobs,‏ Hanging on the Meat Rack, באתר Entertainment Weekly,‏ 19 במאי 1995
2. ↑  Bill Tush,‏ Demi Moore puts her all into movie roles, באתר CNN,‏ 28 ביוני 1996
3. ↑  "Striptease", באתר ביקורות הסרטים Rotten Tomatoes (באנגלית)
4. ↑  Striptease, באתר Box Office Mojo
**אלונה שפר-קארו** (נולדה ב-19 במאי 1967) היא מנהלת בכירה במגזר הציבורי.

ביוגרפיה
--------

שפר-קארו נולדה בתל אביב, אביה זאב יפת היה עיתונאי בהארץ ומוציא לאור של מדריכי טיולים, ואמה מפיקה בטלוויזיה הלימודית. למדה קולנוע בבית הספר התיכון ושירתה כצלמת ביחידת דובר צה"ל.

סיימה לימודי משפטים באוניברסיטת בר-אילן ב-1994, לאחר הסטאז' עבדה במשרדו של עורך הדין נבות תל-צור ולאחר מכן בעמותת אדם טבע ודין. היא הובילה צוותי משפטנים בעתירות ובתביעות נגד חברות מזהמות וגופים שונים בטענה לפגיעה בסביבה, בהם חברת חיפה כימיקלים, מפעלי ים המלח, שפד"ן, משרדי הממשלה וגופים נוספים בנושא התיישבות בודדים ורשויות מקומיות שונות. ב-2004 מונתה למנכ"לית חיים וסביבה, ארגון הגג של ארגוני הסביבה בישראל.

בשנת 2009 מונתה על ידי גלעד ארדן לראש מטה המשרד להגנת הסביבה ובינואר 2011 מונתה למנכ"לית המשרד. היא כיהנה בתפקיד זה עד לפרישתה בספטמבר 2013, כמנכ"לית המשרד התמקדה בנושא קידום המיחזור, כמו כן הייתה חברה בוועדת צמח בנושא ייצוא הגז הטבעי, התנגדה ופעלה נגד מסקנותיה והייתה חתומה על דעת המיעוט. הובילה את גיבוש התוכנית לאומית לצמיחה ירוקה בעקבות הצטרפותה של ישראל ל-OECD.

במסגרת תפקידיה הציבורים כיהנה גם כחברת מליאת רשות הטבע והגנים הלאומיים, כחברת המועצה הארצית לתכנון ולבנייה, בוועדה המייעצת לנשיא המדינה בנושא איכות הסביבה ויו"ר הקרן לשמירת הניקיון.

באוגוסט 2014 מונתה לדירקטורית חיצונית בחברה הציבורית אנרג'יקס אנרגיות מתחדשות.

כיום (2018) היא מנכ״לית של מנהלת הסכם גג בנתיבות, שחתמה עיריית נתיבות עם ממשלת ישראל. במסגרת הסכם הגג מתוכננות להיבנות למעלה מ-13,000 יחידות דיור, ולצידם מוסדות חינוך, מוסדות ציבור, מרכזי מסחר ותעסוקה ופיתוח והרחבת תשתיות ותחבורה, בתקציב של 4.6 מיליארד ש"ח.

שפר-קארו בעלת תואר שני במשפטים מאוניברסיטת תל אביב (2004) ותואר MBA במינהל עסקים (מימון) מהמכללה למינהל. נשואה לפרופסור תמיר שפר מהאוניברסיטה העברית. אחותה הבכורה היא הבמאית והמפיקה עדי יפת פוקס.

קישורים חיצוניים
----------------

* אתר מנהלת הסכם הגג נתיבות
* מנכ"לית המשרד להגנת הסביבה, עו"ד אלונה שפר (קארו), הודיעה על כוונתה לסיים את תפקידה, אתר המשרד להגנת הסביבה
* אייל דץ‏, אלונה שפר מונתה לראש מטה השר להגנת הסביבה, באתר וואלה!‏, 4 במאי 2009
* תומר ורון, אלונה שפר קארו, דירוג הנשים החזקות בישראל, אתר פורבס ישראל, 18 במרץ 2013
* נורית דברת, ‏32 עו"ד אלונה שפר (קארו) מנכ"לית "חיים וסביבה", ארגון הגג של ארגוני הסביבה, באתר גלובס, 6 באוקטובר 2008

הערות שוליים
------------

1. ↑  פסק דין אדם טבע ודין ואח' נגד שר החקלאות ואח'
2. ↑  תמר נהרי‏, עתירה לבג"ץ: לחייב רשויות לדווח על איכות המים, באתר וואלה!‏, 1 ביולי 2002
3. ↑  נספח ד' להמלצות הוועדה - עמדת המשרד להגנת הסביבה - המלצות הוועדה לבחינת מדיניות ממשלתית במשק הגז הטבעי
4. ↑  מתוך חוברת הסכם גג נתיבות, מנהלת הסכם הגג נתיבות

| מנכ"לי המשרד להגנת הסביבה |
| --- |
| 

|  |  |
| --- | --- |
| אורי מרינוב • ישראל פלג • אהרון ורדי • נחמה רונן • רוני קומר • יצחק גורן​ • שמואל הרשקוביץ • מיקי הרן • שי אביטל • יוסי ענבר • אלונה שפר-קארו • דוד לפלר • ישראל דנציגר • גיא סמט • דוד יהלומי • גלית כהן • גיא סמט | המשרד להגנת הסביבה |

 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296240605171
* VIAF: 298989664
* WorldCat: viaf-298989664

 |
**סגה גיים גיר** (באנגלית: **Sega Game Gear**) היא קונסולת משחק אלקטרונית ניידת של חברת סגה אשר הייתה אמורה להתחרות בקונסולת הגיים בוי של נינטנדו. המערכת של הקונסולה היא מערכת 8 ביט.

העבודה על הקונסולה החלה בשנת 1989 תחת שם הקוד "פרויקט מרקורי". המערכת יצא לשווקים ביפן ב-6 באוקטובר 1990, בצפון אמריקה ואירופה ב-26 באפריל 1991, ובאוסטרליה בשנת 1992. בתחילת שנת 1997 הפסיקה סגה למכור את הקונסולה.

מבחינת טכנית, הגיים גיר היה טוב יותר מאשר המכשיר המתחרה, בין השאר, משום שהוא הכיל מסך תצוגה צבעוני (קונסולת הגיים בוי המקורית הכילה מסך תצוגה שחור לבן). הסגה גיים גיר זכה להצלחה אבל לתקופה קצרה, החיסרון העיקרי שלו היה שצריכת הסוללות שלו היה גבוה מאוד והסוללות בקושי הספיקו ל-3 עד 5 שעות משחק.

קרוב ל-300 משחקים שוחררו עבור הגיים גיר. המשחק הפופולרי ביותר אשר יצא עבור הסגה גיים גיר היה Sonic the Hedgehog. למרות שהיא נעלמה מהחנויות כבר שנים היא נחשבת למכשיר נוסטלגיה בין האהובים ועדיין בסביבה במיוחד לאספנים.

בשנים 1995–1999 יצא הGenesis Nomad קונסולה ניידת המשכית לגיים גיר. הGenesis Nomad יצא על ידי סגה של אמריקה והמכשיר עצמו מכר כ1 מיליון יחידות. קונסולה זו הייתה עם הכנסת קלטות ג'נסיס בלבד והיה ניתן לחבר לה ג'ויסטיק של ג'נסיס.

למרות שהיא הופסקה ב-1997 5 שנים לאחר הפסקתה. הגיים גיר הופסק בצפון אמריקה על ידי חברת Entertainment Majesco בשנת 2001.

קונסולת משחק Analogue Pocket ששוחררה לשוק בסוף 2021 תומכת במשחקים של סגה גיים גיר בעזרת מתאם.

קישורים חיצוניים
----------------

| סגה |
| --- |
| קונסולות נייחות | SG -1000 • Sega Master System • Sega Mega Drive/Genesis • Sega Dreamcast • Sega Saturn |
| קונסולות ניידות | Sega Game Gear • Sega Genesis Nomad |
| סדרות דגל | goldan axe • Alex kid • Wonder Boy • Sonic The Hedgehog • Streets of Rage |
| שונות | קבוצת סוניק |
| art=Apple |

Sega Vision

ויקישיתוף מדיה וקבצים בנושא **סגה גיים גיר** בוויקישיתוף
**אורן שקדי** (נולד ב-1978) הוא שחקן ובמאי טלוויזיה ותיאטרון ישראלי.

ביוגרפיה
--------

שקדי שירת בתור מדריך במגמת פיתוח הדרכה בחיל הקשר ופיקד על קורסי יעודי לקצונה בשירותו בצה"ל. בוגר בית הספר למשחק של סמינר הקיבוצים בשנת 2004.

### קריירת משחק

שקדי זכה במלגת קרן בשנים 2001, 2003 על משחקו.

לפני היותו במאי שיחק בתפקידים קטנים בכמה סדרות וסרטים, שיחק את עמית ב"הכל דבש" (2007), נועם ב"סרוגים" (2008) ואת ניב ב"אולי הפעם" (2008).

השתתף בנוסף בכמה הצגות ביניהם, "במקל בסרגל" שהופיע בתיאטרון הקאמרי בתפקידים שונים, "מזריץ" בתפקיד לאון שהופיע בצוותא תל אביב, "הלב" הצגת ילדים שם שיחק ושר ו"הזמיר", "בן המלך והעני", "מיכאל" שהם הצגות ילדים שהופיעו בתיאטרון "גושן".

השתתף גם בכמה פרסומות ביניהם, "גולסטאר", "סלקום", "קרייזי ליין" ועוד.

### קריירת בימוי

בשנת 2007 החל את דרכו כבמאי, ביים וערך הרבה משדרים וסדרות טלוויזיה/אינטרנטיות ובניהם, ביים סדרת פרסומות אינטרנטית, ביים וכתב את הסרט הקצר "אין תפקידים קטנים" (בין שחקניו אוהד קנולר, סנדרה שדה וריקי בליך) וביים כמה קליפים לשירים ביניהם, "נעים בגב" ו"איש גדול מאוד".

בשנת 2007 היה עוזר במאי בסדרה "אולי הפעם" ובשנת 2008 ביים את הדרמה היומית של HOT, "חשופים". בשנים 2009–2010 ביים את סדרת הדוקו דרמה "גירושים נפלאים ששודרה ב-YES. ביים את צילומי החוץ של סדרת הנוער "האי" ששודרה בערוץ הילדים ובHOT.
בשנת 2010 עבד כבמאי יומי בעונה השנייה של תוכנית הריאליטי, "האח הגדול" בקשת. בשנים 2010–2011 היה במאי ראשי בקומדיית המצבים "השועלים" לצד ירון ארזי.
בנוסף גם היה עוזר במאי בסדרות "פרשת רות", "ראש גדול", "לאהוב את אנה" ועוד.

שקדי גם ביים את כל שלוש העונות של הסדרה "אליפים" ששודרה ב־YES, ערוץ הילדים וכללה 180 פרקים. בנוסף גם ביים שני סרטי מחול בשנים 2012–2013. בנוסף גם במאי שותף את העונה השנייה והשלישית של הסדרה "החממה".
בשנת 2014 החל לביים את סדרת הנוער של גיורא חמיצר, "שכונה" שמשודרת בניקלודיאון של HOT, ובנוסף גם שיחק תפקיד אורח בשנת 2015 בסדרה בתור ברק, המורה הפרטי של אגם.

ב־2016 החל לביים את הקומדיה "צפוף" בערוץ זום לילדי הוט בהשתתפות אלי פיניש ואת הסדרה הקומית "שוסטר ושוסטר" של היוצר ירון ארזי ביים עבור כאן חינוכית.

במהלך 2018 ו-2019 ביים אורן סדרות נוספות: "קופה ראשית" עם שחקנים כמו קרן מור, דב נבון וקומיקאים נוספים עבור "כאן", סיטקום בשם "שב"ס" בהשתתפות עם שקחנים כמו יגאל עדיקא, יגאל נאור, מנשה נוי וקומדיה בהשתתפות מירי מסיקה עבור קשת 12 שנקראת "זה לא הגיל". ב-2021 ביים את הקליפ המבוסס על תצלומים של אלכס ליבק לשיר "אין מספיק זמן" של הזמר יוחאי בלום ("יושי").

חייו האישיים
------------

נשוי לדנה רוטנברג, רקדנית, כוריאוגרפית ויוצרת. לזוג שני ילדים ומתגוררים בתל אביב.

קישורים חיצוניים
----------------

* אורן שקדי, במיזם "אישים" לתיעוד היצירה הישראלית

הערות שוליים
------------

1. ↑  Omny Studio is the complete audio management solution for podcasters, Radio Stations, הזמר יושי (יוחאי בלום): מכל התמונות בקליפ - האהובה עליי היא זאת שקמה לתחייה - כאן חדשות - Omny.fm, באתר omny.fm